nahid-hub/BLUGE-bengali-wikipedia-section-title-prediction huggingface dataset:
তিনি পরিচালক ডেভিড লিনের পরিচালনায় তার চলচ্চিত্রগুলোর জন্য সমাদৃত হন, এই চলচ্চিত্রগুলো এখনো তার সবচেয়ে সমালোচনামূলকভাবে সফল কাজ। ১৯৪৬ সালে তিনি লিনের "গ্রেট এক্সপেক্টেশন্স" ছবিতে হারবার্ট পকেট ও ১৯৪৮ সালে "অলিভার টুইস্ট" ছবিতে হাগিন চরিত্রে অভিনয় করেন। ১৯৫৭ সালে "দ্য ব্রিজ অন দ্য রিভার কাওয়াই" চলচ্চিত্রে উইলিয়াম হোল্ডেনের সাথে মূল ভূমিকায় অভিনয় করেন। এই ছবিতে ব্রিটিশ কমান্ডিং অফিসার কর্নেল নিকোলসন চরিত্রে তার অভিনয়ের জন্য তিনি শ্রেষ্ঠ অভিনেতার জন্য একাডেমি পুরস্কার ও শ্রেষ্ঠ প্রধান চরিত্রে অভিনেতার জন্য বাফটা পুরস্কার লাভ করেন। লিনের সাথে বিরূপ সম্পর্কের পরও গিনেজ তার সাথে কাজ করে যান। লিনের পরিচালনায় তার অভিনীত পরবর্তী চলচ্চিত্রগুলোর মধ্যে "লরেন্স অব অ্যারাবিয়া" (১৯৬২) ছবিতে আরবীয় নেতা যুবরাজ ফয়সাল চরিত্রে, "ডক্টর ঝিভাগো" (১৯৬৫) ছবিতে নাম চরিত্রের সৎ ভাই ও বলশেভিক নেতা ইয়েভগ্রাফ ঝিভাগো চরিত্রে এবং "আ প্যাসেজ টু ইন্ডিয়া" (১৯৮৪) ছবিতে ভারতীয় রহস্যময় অধ্যাপক গোডবোল চরিত্রে অভিনয় করেন। লিনের অপর একটি চলচ্চিত্র "রায়ান্‌স ডটার" (১৯৭০) এ তাকে একটি চরিত্রে অভিনয়ের প্রস্তাব দেওয়া হয়েছিল, কিন্তু তিনি তা প্রত্যাখ্যান করেছিলেন। সে সময়ে, গিনেজ লিনের প্রতি বিশ্বাস হারিয়ে ফেলেছিলেন এবং ভেবেছিলেন তাদের পূর্বতন ঘনিষ্ঠ সম্পর্ক ভেঙ্গে গেছে, যদিও গিনেজ লিনের শেষকৃত্যে বলেন যে প্রখ্যাত এই পরিচালক "মনোহর ও অমায়িক" ছিলেন। লিনের পরিচালনায় গিনেজের অভিনীত পাঁচটি চলচ্চিত্র ব্রিটিশ ফিল্ম ইনস্টিটিউট-এর বিংশ শতাব্দীর শ্রেষ্ঠ ব্রিটিশ চলচ্চিত্রের তালিকায় রয়েছে, ক্রমানুসারে চলচ্চিত্রগুলো হল - "লরেন্স অব অ্যারাবিয়া" (৩য় স্থান), "গ্রেট এক্সপেক্টেশন" (৫ম স্থান), "দ্য ব্রিজ অন দ্য রিভার কাওয়াই" (১১তম স্থান), "ডক্টর ঝিভাগো" (২৭তম স্থান) এবং "অলিভার টুইস্ট" (৪৬তম স্থান)।

সঠিক অনুচ্ছেদ শিরোনাম কোনটি?
titleA. চলচ্চিত্র কর্মজীবন
titleB. ডেভিড লিন
titleC. ব্যক্তিগত জীবন
titleD. প্রারম্ভিক কর্মজীবন
উত্তর: titleB
ফখরুদ্দীন মুবারক শাহের রাজত্বকালে মরক্কোর পর্যটক ইবনে বতুতা বাংলায় সফর করেন (১৩৪৬)। তিনি বাংলায় তার ভ্রমণের এক মূল্যবান বিবরণ লিপিবদ্ধ করে যান। এ বিবরণে বাংলার প্রাকৃতিক দৃশ্য, অধিবাসীদের জীবনের বিভিন্ন দিক এবং দেশের সমৃদ্ধির প্রাণবন্ত বর্ণনা পাওয়া যায়। তিনি তার বিবরণে ফখরুদ্দীনের চারিত্রিক গুণাবলির প্রশংসা করে তাকে একজন খ্যাতনামা নরপতি হিসেবে মূল্যায়ন করেন।

ইবনে বতুতা ফখরুদ্দীন মুবারক শাহকে বাঙ্গালাহর ‘সুলতান’ হিসেবে উপস্থাপন করেন এবং বলেন যে, চট্টগ্রাম তার রাজ্যের অন্তর্ভুক্ত ছিল। এই বাঙ্গালাহ রাজ্যের পরিধি নির্ধারণে ধরে নেয়া যায় যে, ফখরুদ্দীনের রাজ্য প্রায় সমগ্র পূর্ববাংলা এবং দক্ষিণ বঙ্গের পূর্বাংশব্যাপী বিস্তৃত ছিল। ফখরুদ্দীনের রাজ্য কয়েকটি প্রদেশে বিভক্ত ছিল। প্রদেশের নাম পূর্ববঙ্গে ছিল ইকলিম এবং দক্ষিণবঙ্গে মুলক। প্রদেশের শাসনকর্তার অভিধা সম্পর্কে একমাত্র সূত্র পাওয়া যায় যে, মূলক চাটগাঁও বা চট্টগ্রাম প্রদেশের শাসনকর্তার অভিধা ছিল নায়েব। প্রদেশগুলো সম্ভবত পরগণায় বিভক্ত ছিল। মুবারক আজিয়াল ছিল ইকলিম মুবারকাবাদের একটি পরগণা। এই পরগণা ও প্রদেশ দুয়েরই নামকরণ হয় ফখরুদ্দীন মুবারক শাহের নামে।

ফখরুদ্দীনের অধীনে বাঙ্গালাহ রাজ্যের সমৃদ্ধির প্রমাণ পাওয়া যায় ইবনে বতুতার বর্ণনায়। তিনি তার বিবরণে নিত্য ব্যবহার্য দ্রব্যের প্রাচুর্য্য এবং রমরমা অভ্যন্তরীণ ব্যবসা-বাণিজ্যের কথা বলেছেন, বলেছেন দ্রব্যসামগ্রী বিশেষত চালের উদ্বৃত্ত মজুদ এবং বিদেশে চাল রপ্তানির কথা, আর প্রতিবেশি দেশ চীন ও জাভার সঙ্গে সোনারগাঁয়ের বাণিজ্যিক যোগসূত্রের কথা।

সুলতান ফখরুদ্দীন ছিলেন ফকির ও সুফি দরবেশদের প্রতি খুবই শ্রদ্ধাশীল। সুলতানের স্থায়ী নির্দেশ ছিল যে, তার রাজ্যে ফকিরদের নদী পারাপারের জন্য কোনো মাশুল বা ভাড়া প্রদান করতে হবে না, যে কোন আগণ্তক, ফকির ও সুফিদের বিনামূল্যে খাদ্য সরবরাহ করতে হবে এবং কোনো ফকির কোনো শহরে পৌঁছলে তাকে ন্যূনতম অর্ধ দীনার ভাতা প্রদান করতে হবে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইবনে বতুতার বিবরণ
titleC. অস্তিত্বের সংগ্রাম ও সাফল্য
titleD. পরিচয়
উত্তর: titleB
বালি জগাছা ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: বালি, দুর্গাপুর অভয়নগর-১, জগদীশপুর, চাকপাড়া, আনন্দনগর, নিশ্চিন্দা, দুর্গাপুর অভয়নগর-২, সাঁপুইপাড়া বসুকাটি ও চামরাইল। ব্লকের শহরাঞ্চল বালি (জগাছা), চাকাপাড়া, চামরাইল, একসারা, খালিয়া ও জগদীশপুর সেন্সাস টাউন ছটি নিয়ে গঠিত। ব্লকটি লিলুয়া থানার অধীনস্থ। ব্লকের সদর ঘোষপাড়া।

সঠিক অনুচ্ছেদ শিরোনাম কোনটি?
titleA. ব্লক
titleB. বালি জগাছা ব্লক
titleC. সাঁকরাইল ব্লক
titleD. ডোমজুড় ব্লক
উত্তর: titleB
১৯৫০ খ্রিষ্টাব্দের ২৬ জানুয়ারি প্রবর্তিত ভারতীয় সংবিধান বিশ্বের বৃহত্তম ও সর্বাধিক বিস্তারিত ব্যাখ্যাসমৃদ্ধ সংবিধান। সংবিধানের প্রস্তাবনা অংশে ভারতীয় প্রজাতন্ত্রকে একটি সার্বভৌম, সমাজতান্ত্রিক, ধর্মনিরপেক্ষ, গণতান্ত্রিক সাধারণতন্ত্র রূপে বর্ণিত হয়েছে। ভারতে প্রচলিত দ্বিকক্ষবিশিষ্ট সংসদ ওয়েস্টমিনিস্টার-ধাঁচের একটি সংসদ ব্যবস্থা। এদেশের সরকার প্রথাগতভাবে ‘আধা-যুক্তরাষ্ট্রীয়’ সরকার ব্যবস্থা হিসাবে বর্ণিত হয়; যার বৈশিষ্ট্য হল একটি শক্তিশালী কেন্দ্রীয় সরকার ও অপেক্ষাকৃত দুর্বল একাধিক রাজ্য সরকারের সহাবস্থান। যদিও ১৯৯০-এর দশকের শেষভাগ থেকে রাজনৈতিক ও আর্থ-সামাজিক সংস্কার ও পরিবর্তনের ফলে রাজ্য সরকারগুলির ক্ষমতার ক্রমান্বয়ে বৃদ্ধি দেশকে চালিত করছে একটি যুক্তরাষ্ট্রীয় ব্যবস্থার দিকে।

ভারতের রাষ্ট্রপ্রধান হলেন রাষ্ট্রপতি। তিনি পরোক্ষভাবে একটি নির্বাচক মণ্ডলী কর্তৃক পাঁচ বছরের সময়কালের ব্যবধানে নির্বাচিত হন। অন্যদিকে ভারতের সরকার প্রধান হলেন প্রধানমন্ত্রী। অধিকাংশ শাসনক্ষমতা ন্যস্ত থাকে তার হাতেই। রাষ্ট্রপতি কর্তৃক নিযুক্ত প্রধানমন্ত্রীকে প্রথাগতভাবে সংসদের নিম্নকক্ষে সংখ্যাগরিষ্ট আসনপ্রাপ্ত রাজনৈতিক দল বা জোটের সমর্থন লাভ করতে হয়। রাষ্ট্রপতি, উপরাষ্ট্রপতি ও প্রধানমন্ত্রীর নেতৃত্বে মন্ত্রী পরিষদ (যার কার্যনির্বাহী সমিতি হল ক্যাবিনেট)—এই নিয়ে গঠিত ভারতের শাসনবিভাগ। দপ্তরযুক্ত মন্ত্রীদের সকলকেই সংসদের কোনও না কোনও কক্ষের সদস্য হতে হয়। ভারতীয় সংসদীয় ব্যবস্থায় শাসনবিভাগ আইনবিভাগের অধস্তন। সেই কারণে প্রধানমন্ত্রী ও তার মন্ত্রী পরিষদকে সংসদের নিম্নকক্ষের কাছে দায়বদ্ধ থাকতে হয়।

ভারতের আইনবিভাগ হল দ্বিকক্ষবিশিষ্ট সংসদ। এটি গঠিত হয়েছে রাজ্যসভা নামক একটি উচ্চকক্ষ ও লোকসভা নামক একটি নিম্নকক্ষ নিয়ে। রাজ্যসভার সদস্যসংখ্যা ২৪৫; এঁদের দপ্তরকাল ছয় বছর। এঁদের অধিকাংশই রাজ্য ও কেন্দ্রশাসিত অঞ্চলগুলির বিধানসভা থেকে রাজ্যের জনসংখ্যার ভিত্তিতে পরোক্ষভাবে নির্বাচিত হয়ে আসেন। অন্যদিকে লোকসভার ৫৪৫ জন সদস্যের মধ্যে ৫৪৩ জন পাঁচ বছরের মেয়াদে নিজ নিজ নির্বাচন কেন্দ্র থেকে প্রত্যক্ষ ভোটের মাধ্যমে নির্বাচিত হন। এছাড়া রাষ্ট্রপতি যদি মনে করেন যে সংসদে অ্যাংলো-ইন্ডিয়ান সম্প্রদায়ের যথেষ্ট সংখ্যক প্রতিনিধি নেই, তবে তিনি দুই জন সদস্যকে উক্ত সম্প্রদায় থেকে সাংসদ মনোনীত করতে পারেন।

ভারতে এককেন্দ্রিক ত্রি-স্তর বিচারব্যবস্থা প্রচলিত। এই বিচারব্যবস্থা প্রধান বিচারপতির নেতৃত্বে সুপ্রিম কোর্ট, ২১টি হাইকোর্ট ও অসংখ্য বিচারবিভাগীয় আদালতের সমন্বয়ে গঠিত। মৌলিক অধিকার, কেন্দ্র ও রাজ্যগুলির মধ্যে বিবাদ ও হাইকোর্টের আপিল বিচার এলাকা সংক্রান্ত মামলাগুলির ক্ষেত্রে সুপ্রিম কোর্টের মূল বিচার এলাকার অন্তর্গত। এই বিচারব্যবস্থা স্বতন্ত্র এবং আইন ঘোষণা এবং সংবিধান-বিরোধী কেন্দ্রীয় বা রাজ্য আইন প্রতিহত করার ক্ষমতাযুক্ত। সংবিধানের অভিভাবকত্ব ও ব্যাখ্যাদান সুপ্রিম কোর্টের অন্যতম গুরুত্বপূর্ণ ভূমিকার অন্তর্গত।

সঠিক অনুচ্ছেদ শিরোনাম কোনটি?
titleA. সরকার
titleB. অর্থনীতি
titleC. সংস্কৃতি
titleD. প্রাচীন ভারত
উত্তর: titleA
পাফ্ অ্যাডার সম্ভবত আফ্রিকার সবচেয়ে বেশি দেখতে পাওয়া এবং সর্বত্রচারী সাপ। উপ-সাহারান আফ্রিকার দক্ষিণ ভাগের অধিকাংশ স্থান থেকে উত্তমাশা অন্তরীপপর্যন্ত, দক্ষিণ মরক্কো, মৌরিতানিয়া, সেনেগাল, মালি, দক্ষিণ আলজেরিয়া, গিনি, সিয়েরা লিওন,আইভরি কোষ্ট, ঘানা, টোগো, বেনিন,নাইজার, নাইজেরিয়া,চাদ,সুদান, ক্যামেরুন, মধ্য আফ্রিকান রিপাবলিক, উত্তর,পূর্ব ও দক্ষিণ ডেমোক্রেটিক রিপাবলিক অফ কঙ্গো, উগান্ডা, কেনিয়া, সোমালিয়া,রুয়ান্ডা,বুরুন্ডি, তানজেনিয়া,অ্যাংগোলা,জাম্বিয়া,মালি, মোজাম্বিক, জিম্বাবুয়ে, বোতসোয়ানা, নামিবিয়া এবং দক্ষিণ আফ্রিকাতে এদের প্রায় সর্বত্রই দেখা যায়। অ্যারাবিয়ান পেনিনসুলার অন্তর্গত দক্ষিণ পশ্চিম সৌদি আরব এবং ইয়েমেনেও এদের দর্শন মেলে। এদের আদর্শ বাসস্থান হল দক্ষিণ আফ্রিকার উত্তমাশা অন্তরীপ।

সঠিক অনুচ্ছেদ শিরোনাম কোনটি?
titleA. ভৌগোলিক সীমা
titleB. সাধারণ নাম
titleC. খাদ্য গ্রহণ
titleD. প্রজনন
উত্তর: titleA
"গেম অব থ্রোনস"-এ ছয়টি মৌসুমে সাতজন লেখক কাজ করেছেন। ধারাবাহিকটির নির্মাতা ডেভিড বেনিওফ ও ডি. বি. ওয়েস প্রতি মৌসুমের বেশিরভাগ পর্বের চিত্রনাট্য লিখেছেন। "আ সং অব আইস অ্যান্ড ফায়ার"-এর লেখক জর্জ আর. আর. মার্টিন প্রথম চার মৌসুমের প্রতি মৌসুমে একটি পর্বের চিত্রনাট্য লিখেছেন। মার্টিন পরবর্তী মৌসুমগুলোর চিত্রনাট্য রচনা করেননি, বরং তিনি এই ধারাবাহিকের ষষ্ঠ উপন্যাস ("দ্য উইন্ডস অব উইন্টার") রচনা সম্পন্ন করায় মনযোগ দেন। জেন এস্পেনসন ফ্রিল্যান্স লেখক হিসেবে যৌথভাবে প্রথম মৌসুমের একটি পর্বের চিত্রনাট্য লিখেছেন।

ব্রায়ান কগম্যান শুরুতে এই ধারাবাহিকে পাণ্ডুলিপির সমন্বয়ক ছিলেন এবং পঞ্চম মৌসুমে প্রযোজক হিসেবে পদোন্নতি লাভ করেন। কগম্যান প্রথম পাঁচটি মৌসুমে একটি করে পর্বের চিত্রনাট্য লিখেছেন এবং তিনি বেনিওফ ও ওয়েসের সাথে লেখকদের কক্ষের একমাত্র ব্যক্তি। প্রযোজক হওয়ার পূর্বে ভানেসা টেলর, যিনি দ্বিতীয় ও তৃতীয় মৌসুমে লেখক ছিলেন, বেনিওফ ও ওয়েসের সাথে নিবিড়ভাবে কাজ করেছেন। ডেভ হিল বেনিওফ ও ওয়েসের সহকারী হিসেবে কাজ করার পর পঞ্চম মৌসুম থেকে লেখক দলের সাথে যোগ দেন। যদিও মার্টিন লেখকদের কক্ষে ছিলেন না, তবে তিনি চূড়ান্ত পাণ্ডুলিপি পড়তেন এবং তাতে মন্তব্য করতেন।

সঠিক অনুচ্ছেদ শিরোনাম কোনটি?
titleA. সঙ্গীত
titleB. শিরোনাম পর্যায়ক্রম
titleC. লেখনী
titleD. শব্দ
উত্তর: titleC
১৯৩০ সালে প্রজাতন্ত্রের রাষ্ট্রপতি নির্বাচনে নিজের প্রার্থীতার কথা জানান। তবে, সালভাদোরীয় আইনে মহিলাদের ভোটাধিকার প্রয়োগের কথা তখনো অনুমোদন করা হয়নি। তার সরকারে নির্বাচনী অঙ্গীকারে শ্রমিক সংগঠনের সহায়তা, সততা ও সরকারী প্রশাসনের দূর্নীতি দূরীকরণ, মাদকদ্রব্যের ব্যবহার ও উৎপাদনে সীমিতকরণ, ধর্মীয় স্বাধীনতা ও অবৈধ সন্তানদের স্বীকৃতির বিষয়ে আলোকপাত করা হয়। তার ইচ্ছার সমর্থনে বৈধ ও রাজনৈতিক আলোচনায় উন্মুক্ত বিতর্কের আহ্বান জানান। তার প্রার্থীতার সমর্থনে প্রখ্যাত দার্শনিক, শিক্ষক, লেখক ও কংগ্রেস মুখপত্র আলবার্তো মাসফেরার ‘পাত্রিয়া’ সংবাদপত্রে লিখেন। কিন্তু, তার প্রার্থীতার বিষয়টি সুপ্রিম কোর্ট থেকে খারিজ করে দেয়া হয়। তবে বিতর্ক অব্যাহত থাকে। তার প্রার্থীতা বাতিলের ফলে নারীবাদী আন্দোলন অগ্নিস্ফুলিঙ্গের ন্যায় সর্বত্র ছড়িয়ে পড়ে। ফলশ্রুতিতে ১৯৩৯ সালে মহিলাদের ভোটাধিকারের বিষয়টি অনুমোদন লাভ করে। ১৯৫০ সালের সংবিধানে রাষ্ট্রপতি অস্কার অসোরিও ভোটাধিকারের বিষয়ে এল সালভাদরের মহিলাদের অধিকারকে স্বীকৃতি দেন।

সঠিক অনুচ্ছেদ শিরোনাম কোনটি?
titleA. মূল্যায়ণ
titleB. শৈশবকাল
titleC. রাষ্ট্রপতি নির্বাচন
titleD. রাজনৈতিক কর্মকাণ্ড
উত্তর: titleC
সিওয়ান জেলা বিহারের পশ্চিম প্রান্তে অবস্থিত। প্রাচীন কালে এটি কোশল রাজ্যের অন্তর্গত ছিল।

পূর্বে সিওয়ান জেলা সারন জেলার একটি মহকুমা ছিল। ১৯৭৬ সালে এটি পৃথক জেলার মর্যাদা পায়।

সিওয়ান শব্দটি এসেছে শিবমন নামে এক বান্ধ রাজার নাম অনুসারে। শিবমনের উত্তরসূরিরা বাবরের আগমনের আগে অবধি এই অঞ্চলে রাজত্ব করতেন। সিওয়ানের মহারাজগঞ্জ মহকুমাটিকে এই রাজাদের রাজধানী মনে করা হয়। সম্প্রতি এই জেলার ভেরবানিয়া গ্রামে বিষ্ণুর একটি প্রাচীন মূর্তি পাওয়া গিয়েছে।। ১৭৯০-এর দশকে গোর্খা রাজারা সিওয়ান রাজ্য সাময়িকভাবে দখল করেছিলেন। তারপর এখানে ব্রিটিশ আধিপত্য স্থাপিত হয়। বর্তমানে এই অঞ্চলে যাদব ও রাজপুত জাতির লোকেরা বাস করে।

খ্রিস্টীয় ৮ম শতাব্দীতে সিওয়ান কাশী রাজ্যের অন্তর্গত ছিল। ১৩শ শতাব্দীতে এখানে মুসলমানেরা আসে। ১৫শ শতাব্দীতে সিকন্দর লোদি এই অঞ্চল জয় করেন। বাবর যুদ্ধ জয় সেরে ফেরার পথে সিওয়ানের কাছে ঘর্ঘরা নদী পার করেন। ১৭শ শতাব্দী শেষে এই অঞ্চলে ডাচেরা আসে। তারপরই এই অঞ্চলে ব্রিটিশরা আসে। ১৭৬৫ সালে বক্সারের যুদ্ধে জয়লাভ করে ব্রিটিশরা বাংলা ও বিহারের আধিপত্য অর্জন করলে, সিওয়ান ব্রিটিশদের অধীনস্থ হয়। সিপাহি বিদ্রোহে সিওয়ান গুরুত্বপূর্ণ স্থান গ্রহণ করেছিল। ১৯২০ সালে অসহযোগ আন্দোলনেও সিওয়ান গুরুত্বপূর্ণ ভূমিকা গ্রহণ করে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূগোল
titleC. বিভাগ
titleD. জনপরিসংখ্যান
উত্তর: titleA
যদিও ভেন রেখাচিত্র সচরাচর দুই বা তিনটি সেটকে প্রকাশ করে, কিন্তু আরও বেশি সংখ্যক সেটকে প্রকাশ করার জন্য আরও পদ্ধতি আছে। নিচে যেমনটি দেখানো হয়েছে, একে অপরকে ছেদ করে এমন চারটি গোলোক উচ্চতর ক্রমের ভেন রেখাচিত্র গঠন করেছে যার সরল প্রতিসমতা রয়েছে এবং দৃশ্যত উপস্থাপন করা যায়। ১৬ টি ছেদকৃত অংশ একটি "ট্যাসেরাক্ট" ( বা যথাক্রমে ১৬ ঘর সংবলিত কোষ) নির্দেশ করে। 

বেশি সংখ্যক সেটের জন্য, রেখাচিত্রে প্রতিসমতার খানিকটা হ্রাস অনিবার্য হয়ে ওঠে। ভেন বেশি সংখ্যক সেটকে প্রকাশ করে এমন "নিজেদের মধ্যে মার্জিত...প্রতিসম চিত্র" খুঁজে বের করতে আগ্রহী ছিলেন আর তাই তিনি উপবৃত্ত (নিচে দেখুন) ব্যবহার করে একটি চার সেট সংবলিত মার্জিত রেখাচিত্র উদ্ভাবন করেন। তিনি যে কোন সংখ্যক সেটের জন্য ভেন রেখাচিত্রের কাঠামো-ও প্রণয়ন করেন যাতে তিন বৃত্ত সংবলিত রেখাচিত্র থেকে শুরু করে সেটের সীমানা নির্দেশ করে এমন প্রতিটি ক্রমিক বক্ররেখা পূর্বোক্তটির সাথে সন্নিবেশিত হয়। 

সঠিক অনুচ্ছেদ শিরোনাম কোনটি?
titleA. সম্পর্কিত ধারণাবলি
titleB. সংক্ষিপ্ত বিবরণ
titleC. বেশি সংখ্যক সেটের জন্য সম্প্রসারণ
titleD. উদাহরণ
উত্তর: titleC
ভারতের ২০১১ সালের আদমশুমারি অনুসারে নবদ্বীপ শহরের জনসংখ্যা হল ১,৭৫,৪৭৪ জন। এর মধ্যে পুরুষ ৫১.৭৫% এবং নারী ৪৮.২৫%। এই শহরের জনসংখ্যার ৭.৪৪% হল ৬ বছর বা তার কম বয়সী। সাক্ষরতার হার ৮৭.৫৭%।

২০০১ সালের আদমশুমারি অনুসারে নবদ্বীপ শহরের জনসংখ্যা ছিল ১,১৫,০৩৬ জন। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে নবদ্বীপের সাক্ষরতার হার বেশি।

সঠিক অনুচ্ছেদ শিরোনাম কোনটি?
titleA. সামাজিক-সাংস্কৃতিক সংগঠন
titleB. শিক্ষা
titleC. জনসংখ্যার উপাত্ত
titleD. নামকরণ
উত্তর: titleC
সীরাত ইবনে ইসহাক (মুহাম্মদ স. এর প্রথম আত্মজীবনী) এবং সীরাত ইবনে হাছামসহ অনেক বইয়ে উল্লেখ আছে যখন মুহাম্মদ স. মারা যান তখন তার সাহাবাগণ শেষকৃত্যে ব্যস্ত ছিলেন তখন তাদের জানানো হয় মেদিনার একদল আনসার জমায়েত হয়েছে। তারা নবীর উত্তরসূরী নিয়ে আলোচনা করছে এবং খাজরাজ গোত্রের দলপতি সাদ ইবনে উবাদাহ নবীর উত্তরাধিকার হিসেবে একজন শক্ত প্রার্থী। গৃহযুদ্ধের আশংকায় আবু বকর, উমর এবং আবু উবায়দাহ ইবনে আল জাররাহ সেখানে দ্রুত উপস্থিত হন। আনসারদের প্রায় সবাই সাদ ইবনে উবাইদাহর খিলাফত সম্পর্কে একমত হয়। মুহাজির বিশেষ করে উপরোক্ত তিনজন শেখ দ্বিমত পোষণ করলে হাবাব ইবনে মুন্ধির আনসারদের শহরের দখল নিতে প্রভাবিত করে। দুজন খলিফা নির্বাচন করতে বলেন। একজন আনসারদের মধ্যে থেকে এবং অপরজন মুহাজির দের মধ্য থেকে। যদি মুহাজির গণ সম্মত না হয় তবে "তোমার তরবারি বের করো এবং তাদের মদিনার বাইরে তাড়িয়ে দাও"। তখন বশির ইবনে শা'আদ সামনে এসে পরিস্থিতি শান্ত করেন। তিনি বলেন, " ও আনসার, তোমরা প্রথম নবীকে সাহায্য করেছিলে যখন তার নিজের লোকেরা তাকে পরিত্যাগ করে, এখন তার পরে মুসলিম ঐক্য ধ্বংস করায় তোমরাই প্রথম হয়ো না। আর ইসলামের জন্যে তোমরা যা করেছো তার জন্যে পরকালে প্রতিদান পাবে আর উত্তরাধিকারের ব্যাপার নিয়ে বিভক্ত হয়োনা।" 
এরপরে আবু বকর লোকদেরকে উমর অথবা আবু উবাইদাহ এর মধ্যে থেকে খলিফা নির্বাচন করতে বলেন। কারণ তারা দুজনেই কুরাইশ বংশের মুহাজির ছিলেন। দুজনেই প্রথম দিকে ইসলাম গ্রহণ করেন এবং দুজনেই নবীর কাছের সাহাবা ছিলেন। আবু বকর উপস্থিত থাকলে কখনো নিজেকে বিবেচনা করবেন না জানিয়ে উমর নিজেকে সরিয়ে নেন। এরপরে বশির ইবনে শা'আদ প্রথম ব্যক্তি যিনি আবু বকরের হাতে বায়াত হন। এরপরে আবু বকর, উমর এবং আবু উবায়দাহ ইবনে আল জাররাহ এবং শাকিফার বাদবাকি লোক তার খিলাফত মেনে নেন।

সঠিক অনুচ্ছেদ শিরোনাম কোনটি?
titleA. প্রাক জীবন
titleB. মুহাম্মদের উত্তরাধিকার
titleC. জীবনী
titleD. মুহাম্মদের যুগে সামরিক অভিযান
উত্তর: titleB
তার প্রপিতামহী রাণী ভিক্টোরিয়ার শাসনামলে তিনি জন্মগ্রহণ করেন। তিনি সম্রাট পঞ্চম জর্জ, ডিউক অব ইয়র্কের দ্বিতীয় পুত্র সন্তান ছিলেন । রাজা পঞ্চম জর্জ ছিলেন রাজা সপ্তম এডওয়ার্ড এবং রাণী আলেকজান্দ্রার ২য় সন্তান। তার মা ডাচেস অব ইয়র্ক (পরবর্তীতে রাণী মেরি) ছিলেন ফ্রান্সিস, ডিউক অব টেক এবং ডাচেস অব টেকেরে জ্যেষ্ঠা সন্তান ও একমাত্র কন্যা। দ্বিতীয় পুত্র হওয়ায় স্বাভাবিকভাবেই ষষ্ঠ জর্জ রাজ্যের শাসনভার গ্রহণের জন্যে প্রস্তুত ছিলেন না। শৈশবের অধিকাংশ সময়ই তিনি জ্যেষ্ঠ ভ্রাতা এডওয়ার্ডের ছত্রচ্ছায়ায় ব্যয় করতেন। প্রথম বিশ্বযুদ্ধকালীন সময়ে তিনি রাজকীয় নৌবাহিনী এবং রাজকীয় বিমানবাহিনীতে কর্মরত ছিলেন। বিশ্বযুদ্ধের পর তিনি জনসমক্ষে হাজির হন। ১৯২৩ সালে এলিজাবেথ বোয়েজ-লিওন নামীয় এক রমণীর পাণিগ্রহণ করেন। তাদের সংসারে এলিজাবেথ এবং মার্গারেট নামীয় দুই কন্যা সন্তান রয়েছে।

ফুসফুসের ক্যান্সারে আক্রান্ত হয়ে রাজা ৬ষ্ঠ জর্জের দেহাবসান ঘটেছিল।

সঠিক অনুচ্ছেদ শিরোনাম কোনটি?
titleA. অন্যান্য পদ
titleB. ব্যক্তিগত জীবন
titleC. ক্ষমতায় আরোহণ
titleD. প্রতিক্রিয়া
উত্তর: titleB
২ মে, ২০১৫ তারিখে সফরকারী পাকিস্তানের বিপক্ষে খুলনার শেখ আবু নাসের স্টেডিয়ামে অনুষ্ঠিত ১ম টেস্টের ২য় ইনিংসে ইমরুল কায়েসকে (১৫০) সাথে নিয়ে উদ্বোধনী জুটিতে ৩১২ রান তোলেন। বাংলাদেশের টেস্ট ক্রিকেটের ইতিহাসে এটি ২য় সর্বোচ্চ রানের জুটি গড়েন। এরফলে তারা টেস্টের ২য় ইনিংসে ১৯৬০ সালে কলিন কাউড্রে ও জিওফ পুলারের গড়া ২৯০ রানের রেকর্ড ভঙ্গের মাধ্যমে নতুন রেকর্ড গড়েন। খেলায় তিনি ২০৬ রান করেন যা তার ব্যক্তিগত সর্বোচ্চ টেস্ট শতরান। এ রান সংগ্রহের ফলে অধিনায়ক মুশফিকুর রহিমের গড়া সর্বোচ্চ ২০০ রানের রেকর্ড ভঙ্গ করে নিজের করে নেন। পরবর্তীতে সাকিব আল হাসানের দৃঢ়তাপূর্ণ অপরাজিত ৭৫* রানের সুবাদে তার দল ৫৫৫/৬ তোলে ও খেলাটি নিষ্প্রাণ ড্রয়ে পরিণত হয়। খেলায় তিনি ম্যান অব দ্য ম্যাচের পুরস্কার হিসেবে দেড় হাজার মার্কিন ডলার লাভ করেন।

সঠিক অনুচ্ছেদ শিরোনাম কোনটি?
titleA. ক্রিকেট বিশ্বকাপ
titleB. পাকিস্তান সিরিজ, ২০১৫
titleC. ভারত সিরিজ, ২০১৫
titleD. জাতীয় দলের অধিনায়ক
উত্তর: titleB
অটোমানরা তাদের সব কয়টি গুরুত্বপূর্ণ যুদ্ধে জেনেসারি বাহিনীকে ব্যবহার করেছিল। বিশেষ করে ১৪৫৩ সালে কনস্টান্টিনোপল বিজয়, মিশরের মামলুকদের বিরুদ্ধে যুদ্ধে, হাঙ্গেরি এবং অস্ট্রিয়ার যুদ্ধে তাদের ব্যবহার করা হয়। এসব যুদ্ধে সুলতান নিজে এই বাহিনীর নেতৃত্ব দিতেন। জেনিসারি বাহিনী ছিল অটোমান সেনাবাহিনীর একমাত্র পদাতিক বাহিনী। তাদের মূল দায়িত্ব ছিল ক্ষুদ্র আগ্নেয়াস্ত্রের ব্যবহার এর মাধ্যমে সুলতানকে রক্ষা করা। বিশেষ করে যখন অশ্বারোহী বাহিনী কৌশলগত ভাবে যুদ্ধক্ষেত্রে ও থেকে পশ্চাৎপসরণ করত তখন যুদ্ধক্ষেত্রের মধ্যভাগের প্রতিরক্ষাকে নিশ্চিত করা। জেনিসারি বাহিনীতে বিস্ফোরক বিশেষজ্ঞ, প্রকৌশলী এবং শার্প শুটারদের নিয়ে গঠিত ছোট ছোট বিশেষজ্ঞ সৈন্যদল ছিল। প্রকৌশলীরা দুর্গের প্রাচীরের নিচ দিয়ে সুরঙ্গ খনন করে দুর্গ দখল করতে অন্যদের সাহায্য করতো।

সঠিক অনুচ্ছেদ শিরোনাম কোনটি?
titleA. বৈশিষ্ট্য
titleB. যুদ্ধ
titleC. যুদ্ধ সরঞ্জাম
titleD. বাহিনীর শক্তি
উত্তর: titleB
কক্সবাজার সদরের সমৃদ্ধ ও বর্ধিষ্ণু জনপদ "ঈদগাঁও" গৌড়যুগে পরিচিত ছিল "নয়াবাদ" নামে। উত্তরাধিকারের ভ্রাত্বঘাতীযুদ্ধে পরাজিত হয়ে মোগল সম্রাট শাহজাহানের পুত্র শাহসুজা সৈন্যসামন্ত নিয়ে ভারতবর্ষ থেকে আরাকান পালিয়ে যাওয়ার সময় তৎকালীন নয়বাদ এলাকায় পৌঁছলে পবিত্র ঈদুল ফিতর সমাগত হওয়ায় এখানে সৈন্যসামন্ত,আমির ওমরা সহ ঈদের নামাজ আদায় করেন। তৎকালীন নয়াবাদ তখন থেকেই "ঈদগাঁও" নামে পরিচিত হয়। শাহাজাদা সুজা ঈদের নামাজ আদায় করে পুনরায় আরাকান অভিমুখে যাত্রা করলেও মোগল রাজপুত্রের ঈদের নামাজের স্মৃতি বিজড়িত এ স্থান কালক্রমে "ঈদগাঁও" নামেই পরিচিতি লাভ করে ও পরবতীতে ব্রিটিশ আমলে বিভিন্ন সরকারী নথিপত্রে "ঈদগাঁও" নামে লিপিবদ্ধ ও পরিচিত হয়।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. আয়তন
titleC. ইতিহাস ও নামকরণ
titleD. শিক্ষা ব্যবস্থা
উত্তর: titleC
ওয়েস্ট ইন্ডিজের বিপক্ষে অনুষ্ঠিত ১৯৮৪ সালের টেস্ট সিরিজের মধ্য দিয়ে তার সফলতম টেস্ট জীবনের অবসান ঘটে। এরপর তিনি স্কাই স্পোর্টসের ধারাভাষ্যকাররূপে দায়িত্ব পালন করেন। ইয়ান বোথামের সাথে জুটি গড়েছিলেন। পরবর্তীতে ২০০৬ সাল থেকে দ্বিতীয়সারিতে ধারাভাষ্যকাররূপে যোগ দিয়ে আসছেন। ধারাভাষ্যকারের পাশাপাশি বই প্রকাশ করেছেন ও প্রায়শঃই ক্রিকেটের আধুনিক সংস্করণের তুখোড় সমালোচকের ভূমিকায় অবতীর্ণ হতে দেখা যেতো বব উইলিসকে।

৪ ডিসেম্বর, ২০১৯ তারিখে স্বল্পকালীন সময়ের জন্যে থাইরয়েড ক্যান্সারে আক্রান্ত হয়ে বব উইলিসের দেহাবসান ঘটে।


সঠিক অনুচ্ছেদ শিরোনাম কোনটি?
titleA. অধিনায়কত্ব
titleB. অ্যাশেজ সিরিজ
titleC. খেলোয়াড়ী জীবন
titleD. অবসর
উত্তর: titleD
মোবারক হোসেন ১৯৩৮ সালের ২৭ ফেব্রুয়ারি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ব্রাহ্মণবাড়িয়ার নবীনগর উপজেলার শিবপুর গ্রামের এক সঙ্গীত পরিবারে জন্মগ্রহণ করেন। তার পিতা ওস্তাদ আয়েত আলী খাঁ একজন প্রখ্যাত শাস্ত্রীয় সঙ্গীতশিল্পী এবং মাতা উমার উন-নেসা। তার চাচা ওস্তাদ আলাউদ্দিন খাঁ উপমহাদেশের প্রখ্যাত সঙ্গীতজ্ঞ। ছয় ভাইবোনের মধ্যে মোবারক সর্বকনিষ্ঠ। তার বড় তিন বোন আম্বিয়া, কোহিনূর, ও রাজিয়া এবং বড় দুই ভাই প্রখ্যাত সঙ্গীতজ্ঞ আবেদ হোসেন খান ও বাহাদুর হোসেন খান।

পারিবারিক ঐতিহ্য অনুযায়ী বড় দুই ভাই সঙ্গীতে মগ্ন। তাই তার পিতা চেয়েছিলেন তিনি যেন সঙ্গীতের পাশাপাশি পড়াশুনা করেন। এজন্য সঙ্গীতে দীক্ষা গ্রহণের পূর্বে তিনি মাইনর স্কুলে প্রথম থেকে ষষ্ঠ শ্রেণী পর্যন্ত পাঠ গ্রহণ করেন। দেশ বিভাগের পূর্ব থেকে তার পিতার গান শিখানোর উদ্দেশ্যে কুমিল্লা জেলায় যাতায়াত ছিল এবং ১৯৪৭ সালে দেশ বিভাগের পর তারা সপরিবারে সেখানে চলে যান। মোবারক সেখান কুমিল্লা জিলা স্কুলে সপ্তম শ্রেণিতে ভর্তি হন এবং সেখান থেকে ১৯৫২ সালে মেট্রিক পাস করেন। পরে কুমিল্লা ভিক্টোরিয়া কলেজ থেকে বিএ এবং ঢাকা বিশ্ববিদ্যালয় থেকে ইতিহাস বিষয়ে এমএ ডিগ্রি লাভ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. মৃত্যু
titleD. প্রাথমিক জীবন
উত্তর: titleD
২৫শে মার্চ (১৯৭১) রাতের পাকিস্তান সেনাবাহিনীর নারকীয় হামলার পর বিভিন্ন সেনানিবাস থেকে বিচ্ছিন্নভাবে বাঙালী সেনা কর্মকর্তারা বিদ্রোহ ঘোষণা করে এবং তাদের সীমিত অস্ত্র ও গোলাবারুদ নিয়ে তাদের উপর ঝাপিয়ে পড়ে। কিন্তু দ্রুত বাঙালী সামরিক কর্মকর্তারা অনুভব করে এভাবে অ-পরিকল্পিত আক্রমণ ও প্রতিরোধ শত্রুদের বড় ধরনের কোন চাপে ফেলতে পারবেনা, সুতরাং তারা সম্পূর্ণ দেশকে কিছু সেক্টর এ ভাগ করে সুসংহত ভাবে যুদ্ধের প্রস্তুতি নেয়।

এমন পরিস্থিতিতে, পাকিস্তানি সেনাবাহিনীর সাথে দীর্ঘ মেয়াদে যুদ্ধের জন্যে কিছু ব্রিগেড গঠনের এর সিদ্ধান্ত নেয় বিশেষভাবে সম্মুখ যুদ্ধের জন্যে।

সঠিক অনুচ্ছেদ শিরোনাম কোনটি?
titleA. দায়িত্ব বন্টন
titleB. পটভূমি
titleC. নকশি সীমান্ত ফাঁড়ি আক্রমণ
titleD. ঘাসিপুর এর যুদ্ধ
উত্তর: titleB
আহোমদের নিজস্ব প্রথায় সম্পাদিত করা বিবাহ পদ্ধতিতে চ-ক্লং”' বলে জানা যায়৷ চ-ক্লং আহোমদের বিবাহ পদ্ধতিতে এটি টাই ভাষার শব্দ[চ=জোড়া লগুবা,ক্লঙ=পুজা]। রাতি বিবাহ-এর শুভ লগ্নে মরুলের সমুখে সোনা, রূপা, পিতল বা কাঠ-এর গাছায় ১০১ গাছি বান-ফাইং”' চোমচাও প্রমুখ্যে ১০১ জন ফুরার উদ্দেশ্যে প্রজ্জ্বলিত করা হয়।“'চ-ক্লং”' বিবাহ পদ্ধতিতে প্রথমে আহোমদের ফুরা লেংদন অক কাই মহুং ফুরা রাজার জোষ্ঠা কন্যা নাং হুন ফাকে বিয়ে করা থেকেই আরম্ভ হল এবং তারপর থেকেই অ টাই মানুষের মধ্যে প্রচলিত হয়ে আসছে। টাই আহোমদের "লাই-লিত নাং হুন ফা" নামের পুথিটিতে এর বিষয়ে লেখা আছে। লংদনে অক-কাই মহুঙের কন্যাকে বিয়ে করাম বলে সুন্দর রাঙা ফুলাম গামোছায় “চকলি ভার” বা “ সোধনি ভার” দেন। কোনো কোনো স্থানে চকলঙ-এর দিন ম-লুংকে ভোজ-ভাত খাইয়ে বর-কনেই ম-লুংকে খ্রুসম্পন্নং করেন।
মোট ২০ টা নিয়মে আহোম বিবাহ পদ্ধতি সম্পন্ন হয়। তার কিছু হল-

১.জু-রণ(আহোম ভাষায় জু=বেঁচে থাকা , রণ=চির জীবনে)

২.রিক-খ্বন

৩.আপ-তাং(আপ=গা ধোওয়া,তাং=পবিত্র)

৪.চাও-বান (বান বা সূর্যকে আরাধনা)

৫.জণ-মিং (আশীর্বাদ)

সঠিক অনুচ্ছেদ শিরোনাম কোনটি?
titleA. ঘর
titleB. মৃতের সৎকার
titleC. বিবাহ
titleD. বছর গনণা
উত্তর: titleC
খান তার "রিসাল-এ-জালিলা"র সংকলন সহ বিভিন্ন বিষয়ে বই লিখেছেন এবং অনুবাদ করেছেন। তিনি তার বাবার বইও অনুবাদ করেছিলেন। 

তিনি আদ দৌলতুল মক্কিয়া বিল মাদ'দাতিল গাইবিয়া আরবী থেকে উর্দুতে অনুবাদ করেছিলেন। এই বইটিতে বিশ্বনবী মুহাম্মাদ (সাল্লাল্লাহু আলাইহি ওয়াসাল্লাম)'র ইলমে গায়ব (অদৃশ্যের জ্ঞান) নিয়ে আলোচনা করা হয়েছে। 

খানের কাজের মধ্যে রয়েছে: 

সঠিক অনুচ্ছেদ শিরোনাম কোনটি?
titleA. শিক্ষা
titleB. মৃত্যু
titleC. সাহিত্যকর্ম
titleD. বংশ
উত্তর: titleC
র‌্যাঙ্কিং পদ্ধতিটি প্রণীত হয়েছে ফিফা কর্তৃক তার সদস্য দেশগুলোর জাতীয় ফুটবল দলের উত্তরণ এবং বর্তমান সক্ষমতাকে চিত্রিত করার জন্য। এবং ফিফা দাবী করছে যে তারা নির্ভরযোগ্য পরিমাপক হিসেবে জাতীয় পর্যায়ের প্রধান দলের তুলনা করার জন্যই এটি তৈরী করেছে। তারা হিসাব-নিকাশের অংশ বিশেষ প্রতিযোগিতা থেকে শুরু করে বাছাই প্রতিযোগিতায় ব্যবহার করছে। ২০১০ সালের বিশ্বকাপ ফুটবলে অংশগ্রহণের জন্য যোগ্যতা নির্ধারণী খেলার ফলাফল র‌্যাঙ্কিংয়ে ব্যবহার করা হয়েছিল। তবে কনকাকাফ, আফ্রিকান কাপ এবং ইউরোপীয়ান ফুটবল কাপে অনুষ্ঠিত খেলাগুলোর ফলাফল নভেম্বর, ২০০৭ সালের র‌্যাঙ্কিংয়ে স্থগিত রেখেছিল।

অক্টোবর, ২০০৯ সালের র‌্যাঙ্কিংয়ে ২০১০ সালের বিশ্বকাপ ফুটবলের বাছাইপর্বের খেলাগুলোর ফলাফল র‌্যাঙ্কিংয়ে ব্যবহারের জন্য অনুমোদন করা হয়েছিল।

মার্চ, ২০১১ সালে প্রকাশিত র‌্যাঙ্কিংয়ে ২০১২ সালের পুরুষদের আফ্রিকান অঞ্চলের প্রাক-অলিম্পিক টুর্ণামেন্টের উত্তরণ পর্বের ফলাফল ব্যবহার করা হয়।

সঠিক অনুচ্ছেদ শিরোনাম কোনটি?
titleA. পুরস্কার
titleB. র‌্যাঙ্কিংয়ের ব্যবহার
titleC. র‌্যাঙ্কিংয়ে শীর্ষস্থানীয় দল
titleD. ইতিহাস
উত্তর: titleB
ময়মনসিংহ মহানগরীর একমাত্র ভারী শিল্পপ্রতিষ্ঠান হলো ময়মনসিংহ জুট মিলস লি: যা নগরীর শম্ভূগঞ্জ এলাকায় অবস্থিত।

এখানে রয়েছে ২১০ মেগাওয়াট ক্ষমতার রুরাল পাওয়ার কোম্পানি (আরপিসিএল) বিদ্যুত কেন্দ্র।

এছাড়াও ময়মনসিংহ সিটি কর্পোরেশন এর আওতায় রয়েছে ১৯৬৮ সালে তৎকালীন পাকিস্তান সরকার কর্তৃক প্রতিষ্ঠত বিসিক শিল্পনগরী যা ২১.০০ একর জায়গার উপর শহরের মাসকান্দা এলাকায় অবস্থিত।

সঠিক অনুচ্ছেদ শিরোনাম কোনটি?
titleA. অর্থনীতি ও বিদ্যুৎ কেন্দ্র
titleB. প্রশাসনিক অবকাঠামো
titleC. ভৌগোলিক সীমানা
titleD. যাতায়াত ব্যাবস্থা
উত্তর: titleA
সত্তর দশকের শুরুর দিকে দাউদ হায়দার দৈনিক সংবাদের সাহিত্য পাতার সম্পাদক ছিলেন। ১৯৭৩ সালে লন্ডন সোসাইটি ফর পোয়েট্রি দাউদ হায়দারের কোন এক কবিতাকে “দ্যা বেস্ট পোয়েম অব এশিয়া” সম্মানে ভুষিত করেছিল। সংবাদের সাহিত্যপাতায় 'কালো সূর্যের কালো জ্যোৎসায় কালো বন্যায়' নামে একটি কবিতা লিখেছিলেন। ধারণা করা হয়ে থাকে, তিনি ঐ কবিতাতে হযরত মোহাম্মদ, যিশুখ্রীষ্ট এবং গৌতম বুদ্ধ সম্পর্কিত অবমাননাকর উক্তি ছিল যা সাধারণ মানুষের ধর্মীয় অনুভূতিতে আঘাত করেছিল। তার "সংস্‌ অব ডেস্পায়ার" বইতে এই কবিতাটি সঙ্কলিত আছে বলে ধারণা করা হয়। বাংলাদেশে মৌলবাদী গোষ্ঠী এর বিরুদ্ধে প্রচণ্ড প্রতিবাদ শুরু করে। ঢাকার এক কলেজ-শিক্ষক ঢাকার একটি আদালতে এই ঘটনায় দাউদ হায়দারের বিরুদ্ধে মামলা দায়ের করেছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. দেশত্যাগ
titleC. কলকাতা জীবন
titleD. জার্মানীতে
উত্তর: titleA